La inscripció al Registre es pot realitzar en qualsevol moment.
La inscripció té una vigència d'un any i és renovable.
Les persones sol·licitants que no s'oposin que l'òrgan gestor pugui obtenir de forma electrònica les dades necessàries per al seguiment i control d'aquesta inscripció, no caldrà que aportin la documentació corresponent a: Agència Estatal d'Administració Tributària (AEAT), Agència Tributària de Catalunya, Institut Nacional de la Seguretat Social (INSS), Servei Públic d'Ocupació Estatal (SEPE), Padró municipal corresponent, Servei d'Ocupació de Catalunya (SOC), Direcció General de la Policia, Direcció General del Cadastre, Tresoreria General de la Seguretat Social i Registre de la Propietat.
La documentació que cal adjuntar a la sol·licitud, llevat dels casos en què l'Administració pugui fer la consulta (marcats amb un *), és:
La resta de documentació addicional que cal lliurar depèn en cada cas de la situació específica que calgui acreditar; per exemple, les persones separades o divorciades han d'aportar el conveni regulador de la separació o el divorci i la sentència que l'aprova.
En les sol·licituds d'inscripció al Registre de sol·licitants d'habitatges protegits dels afectats per la Llei 24/2015, de 29 de juliol, de mesures urgents per afrontar l'emergència en l'àmbit de l'habitatge i la pobresa energètica, s'haurà d'adjuntar el següent document:
El requisits exigits per a ser inscrits en el Registre s'han de complir en el moment de presentar la sol·licitud d'inscripció i mantenir-se al llarg de tot el període de vigència.
Un cop formalitzat el corresponent contracte d'adjudicació d'un habitatge, aquest s'ha de dur a visar a l'Agència de l'Habitatge de Catalunya.
La persona adjudicatària d'un habitatge amb protecció oficial l'ha d'ocupar en un termini màxim de tres mesos a comptar des de l'endemà de l'entrega de claus.
Una mateixa persona no pot formar part de dues o més unitats de convivència alhora ni pot aparèixer al mateix temps en més d'una sol·licitud d'inscripció.
El Registre de sol·licitants d'habitatge amb protecció oficial de Catalunya integra en un fitxer comú als registres municipals i al registre de l'Administració de la Generalitat de Catalunya.
El formulari pot ser emplenat en més d'una sessió.
El termini màxim per resoldre la inclusió de la persona sol·licitant en el registre és de tres mesos.
Aquest període queda suspès si existeix algun requeriment.
Si transcorre aquest termini i no s'ha dictat cap resolució expressa, les sol·licituds s'entendran estimades per silenci administratiu.
L'òrgan que rep les reclamacions de les persones sol·licitants és la Comissió de Reclamacions d'Habitatge Protegit.
Es tracta d'una comissió adscrita al Departament de Territori i Sostenibilitat que actua amb independència funcional i que pretén resoldre els conflictes que puguin sorgir relacionats amb el Registre de Sol·licitants d'Habitatge amb Protecció Oficial.
El procediment de reclamació s'inicia amb la presentació d'un escrit d'impugnació que substitueix el recurs d'alçada i el recurs potestatiu.
El termini per presentar aquest escrit és d'un mes a comptar des de la notificació o publicació de l'acte que s'impugna i no suspèn l'eficàcia de l'acte.
La resolució de la Comissió de Reclamacions posa fi a la via administrativa.
Si transcorre un mes des de la interposició de la reclamació i no s'ha notificat la resolució corresponent, la reclamació s'entendrà desestimada per silenci administratiu.